Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10310

1. Általános rész 1.1 Amennyiben erről más előírás nem rendelkezik, a referencia páratartalmat (nedvesség) és szélcsend körülményeket vegyék figyelembe. 1.2 A repülőgép teljesítményét úgy határozzák meg, hogy ne lépjék túl a repülőgép és rendszereinek elfogadott légialkalmassági korlátozásait. 1.3 A fékszárny beállítása feleljen meg a kiválasztott teljesítmény előírásoknak. Megjegyzés: Amennyiben kívánatos, határozzanak meg alternatív fékszárny beállításokat is olyan módon, hogy azok egyszerű üzemeltetési módszerekkel alkalmazhatók legyenek. 1.4 A súlypont helyzetet megengedett tartományon belül úgy válasszák meg, hogy az ilyen elrendezéssel és hajtómű teljesítménnyel elérhető repülőgép üzemeltetési teljesítmény az adott helyzetben minimumnak tekintendő. 1.5 A repülőgép üzemeltetési teljesítményét úgy határozzák meg, hogy a hajtóműre elfogadott korlátozásokat semmiféle körülmények között ne lépjék túl. 1.6 Bár a legnagyobb várható hőmérséklet alapján bizonyos hűtőzsalu beállításokat meghatározhatnak, más beállítások is alkalmazhatók, amennyiben ezzel a biztonság szintjét tartani lehet. 1.7 A meghatározott teljesítményt úgy tegyék közzé, hogy az a repülőgép üzemeltetési korlátozásainak teljesítéséhez közvetlenül felhasználható legyen.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes